**MÓDOSÍTÓ INDÍTVÁNY**

**A Pénzügyi és Kerületfejlesztési Bizottság 2022. december 14-i rendkívüli ülésének**

**6. napirendi pontjához**

**Tisztelt Bizottság!**

A Pénzügyi és Kerületfejlesztési Bizottság 2022. december 14. napjára meghirdetett rendkívüli ülésének napirendjén szerepel 6. napirendi pontként a *Tulajdonosi döntés az EVIN Nonprofit Zrt., mint ajánlatkérő* *"Lakóingatlan felújítás 2023: Önkormányzati tulajdonú lakóingatlanok rendeltetésszerű lakhatásra való alkalmassá tétele 2023 (EKR001950412022)” tárgyú közbeszerzési eljárását megindító dokumentumok jóváhagyásáról* című előterjesztés.

Az előterjesztésben szereplő, a közbeszerzési eljárás tárgyát képező ingatlanok közül a *„Kisdiófa utca 6. II.em. 17. (HRSZ: 34129/0/A/22) 31 m2 alapterületű lakóingatlan”* törlésre került, mert annak felújítása technikai okok miatt jelenleg nem megvalósítható.

Fentiek miatt a határozati javaslatok mellékletei módosulnak, az eljárás becsült értéke 166.723.417, - forintról, 159.872.795, - forintra csökken, mely egybeszámítandó a korábbi ingatlanfelújítás tárgyában lefolytatott közbeszerzési eljárások becsült értékével, így az eljárás egybeszámított becsült értéke nettó 1.072.105.100,- Ft.

Kérjük a Tisztelt Bizottságot, hogy az eredeti határozati javaslat helyett az alábbi határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …/2022. (XII.14.) számú határozata az EVIN Nonprofit Zrt., mint ajánlatkérő** **által lefolytatásra kerülő az *"Lakóingatlan felújítás 2023: Önkormányzati tulajdonú lakóingatlanok rendeltetésszerű lakhatásra való alkalmassá tétele 2023 (EKR001950412022)”* tárgyú közbeszerzési eljárás dokumentációjának jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt,

1. hogy az EVIN Nonprofit Zrt. által előterjesztett az *"Lakóingatlan felújítás 2023: Önkormányzati tulajdonú lakóingatlanok rendeltetésszerű lakhatásra való alkalmassá tétele 2023 (EKR001950412022)”* tárgyú közbeszerzési eljárás dokumentációját jóváhagyja, a határozati javaslat melléklete szerinti tartalommal egyúttal engedélyezi a közbeszerzési eljárás megindítását.
2. felkéri az EVIN Nonprofit. Zrt.-t a közbeszerzési eljárás lefolytatására.

**Felelős:** Niedermüller Péter polgármester

**Határidő:** azonnal

Határozati javaslatok mellékletei:

1. sz. melléklet – Ajánlati felhívás\_Lakóingatlan felújítás 2023\_módosított
2. sz. melléklet - Közbeszerzési Dokumentum\_Lakóingatlan felújítás 2023\_módosított
3. sz. melléklet – Szerződéstervezet\_Lakóingatlan felújítás 2023\_módosított
4. sz. melléklet - Műszaki dokumentáció\_Lakóingatlan felújítás 2023\_módosított
5. sz. melléklet - Árazatlan költségvetések\_\_Lakóingatlan felújítás 2023\_módosított

Budapest, 2022. december 13.

dr. Halmai Gyula

EVIN Nonprofit Zrt. vezérigazgatója