**MÓDOSÍTÓ INDÍTVÁNY**

**A Pénzügyi és Kerületfejlesztési Bizottság 2022. december 14-i rendkívüli ülésének**

**4. napirendi pontjához**

**Tisztelt Bizottság!**

A Pénzügyi és Kerületfejlesztési Bizottság 2022. december 14. napjára meghirdetett rendkívüli ülésének napirendjén szerepel 4. napirendi pontként a 2023. évi Társasház Energiahatékonysági és Klímavédelmi Pályázat kiírása című előterjesztés.

A határozati javaslat mellékleteként csatolásra került a 2023. évi társasház Energiahatékonysági és Klímavédelmi Pályázat Pályázati Kiírása (a továbbiakban: Pályázati Kiírás) és 1-6. számú mellékletei.

A Pályázati Kiírásban az szerepel, hogy a belső udvar zöldítésénél csak az előkészítésre lehet pályázni, magára a növényesítésre nem (II. fejezet 2.h) pont).

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága a lakóközösségeknek és az önkormányzati intézményeknek nyújtandó növényesítési támogatásról szóló 28/2013. (V.31.) önkormányzati rendeletében foglaltak alapján a korábbi években pályázatot írt ki kerületi lakóközösségek és önkormányzati intézmények növényesítésének támogatására, melyet a Hivatal Városüzemeltetési Irodája kezelt.

A zöldesítéssel összefüggő előkészítési és növényesítési munkánk egy pályázati eljárás keretében kerül majd kiírásra.

Fentiekben foglaltakra figyelemmel a Pályázati Kiírás II. fejezet 2.h) pontját kerüljön törlésre, ezzel összefüggésben módosításra került az 1. és 2. melléklet.

**Kérjük a Tisztelt Bizottságot, hogy az eredeti határozati javaslat helyett az alábbi módosító indítvány határozati javaslatát elfogadni szíveskedjen.**

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …/2022. (XII.14.) határozata a 2023. évi társasház Energiahatékonysági és Klímavédelmi Pályázat kiírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II.18.) önkormányzati rendeletben kapott felhatalmazás alapján a 2023. évi társasház **Energiahatékonysági és Klímavédelmi Pályázatot jóváhagyja** a határozat melléklete szerinti Pályázati Kiírásnak és mellékleteinek megfelelő tartalommal, egyúttal **felkéri** a Polgármestert, hogy a „*2023. évi társasház Energiahatékonysági és Klímavédelmi Pályázat kiírás*” és a hozzá szükséges mellékletek megjelentetéséről, hozzáférhetőségéről, a lakosság tájékoztatásáról, valamint az elbírálásához szükséges feltételekről gondoskodjon.

**Budapest, 2022. december 13.**

dr.Veninger Gyula Nándor

irodavezető

Mellékletek:

* Pályázati kiírás
* 1. sz. melléklet: Jelentkezési adatlap
* 2. sz. melléklet: Közgyűlési határozat minta + Meghatalmazás közgyűléshez minta
* 3. sz. melléklet: Támogatási szerződés – tervezet
* 4. sz. melléklet: Azonnali beszedési felhatalmazást biztosító levél
* 5. sz. melléklet: Elszámolási jegyzék + Nyilatkozat a helyi önkormányzattal szemben fennálló tartozással kapcsolatban
* 6. sz. melléklet: Felújítás támogatására vonatkozó tábla minta